આજની મેચમાં, દિલ્હી ડેરડેવિલ્સના કેપ્ટન શ્રેયસ ઐયરે ટોસ જીતીને પહેલા બેટિંગ કરવાનો નિર્ણય લીધો હતો. વિકેટકીપર રીષભ પંતના 44 બોલમાં 64 રનના જોરે પોતાના હિસ્સાની 20 ઓવરમાં 4 વિકેટે 174 રન કર્યા હતા. તેના જવાબમાં મુંબઈની ટીમ 19.3 ઓવરમાં 163 રનમાં ઓલઆઉટ થઈ ગઈ હતી. દિલ્હીના બોલરો, અમિત મિશ્રા, સંદીપ લામિચાને તથા હર્ષલ પટેલે વ્યક્તિગત 3 વિકેટ લીધી હતી. મિશ્રાએ 19 રનમાં, લામિચાનેએ 36 રનમાં અને પટેલે 28 રનમાં 3 વિકેટ ઝડપી હતી.